Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10707

b) ne folytassák a legközelebbi alkalmas repülőtéren túl, ha a hajózószemélyzet bármely tagjának teljesítőképessége valamely ok, mint például fáradtság, betegség vagy oxigén hiány miatt jelentős mértékben csökken. 4.15 A hajózószemélyzet tagjai munkahelyeiken 4.15.1 Fel és leszállás – A pilótakabinban szolgálatra kijelölt valamennyi hajózószemélyzeti tag tartózkodjon szolgálati helyén. 4.15.2 Útvonalon – A pilótakabinban szolgálatra kijelölt valamennyi hajózószemélyzeti tag tartózkodjon szolgálati helyén, kivéve ha távolléte a repülőgép üzemeltetésével kapcsolatos feladatok elvégzése vagy fiziológiai okok miatt szükséges. 4.15.3 Biztonsági övek – A hajózószemélyzet valamennyi tagja szolgálati helyén tartsa biztonsági övét becsatolva. 4.15.4 Vállhevederekkel ellátott biztonsági övek – Ajánlás – Amennyiben ilyen biztonsági övet biztosítottak, a fel és leszállási szakaszokban a hajózószemélyzet bármely repülőgépvezetői ülést elfoglaló tagja vállhevederrel ellátott biztonsági övét tartsa becsatolva; a hajózószemélyzet többi tagja a fel és leszállási szakaszokban vállhevederrel ellátott biztonsági övét tartsa becsatolva, kivéve ha a vállhevederek akadályozzák őket feladataik végrehajtásában, amely esetben a vállhevedereket kikapcsolhatják, azonban a biztonsági öveket bekapcsolva kell tartaniuk. Megjegyzés: A vállhevederekkel ellátott biztonsági öv egymástól függetlenül használható vállhevederekből és biztonsági övből áll. 4.16 Műszerrepülési eljárások 4.16.1 A műszeres megközelítés és leszállás kategóriák figyelembevételével minden egyes műszeres futópályára vagy műszerrepülési szabályok szerint üzemelő repülőtérre dolgozzanak ki egy vagy több műszeres megközelítési eljárást és az az állam, amelyben a repülőtér elhelyezkedik, hagyja jóvá valamint tegye közzé ezeket az eljárásokat. 4.16.2 A műszerrepülési szabályok szerint üzemelő összes repülőgép tartsa be azokat a műszerrepülési 2007/70/II. szám eljárásokat, amelyeket az az állam hagyott jóvá, amelynek területén a repülőtér elhelyezkedik.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes